ตำรวจเตือน 3 ภัยหลอกรักออนไลน์ ช่วงวาเลนไทน์
พันตำรวจเอก ศิริวัฒน์ ดีพอ รองโฆษกสำนักงานตำรวจแห่งชาติ กล่าวว่า ด้วยวันที่ 14 กุมภาพันธ์ของทุกปี เป็นวันวาเลนไทน์ สำนักงานตำรวจแห่งชาติ จึงขอแจ้งเตือนประชาชน ให้ระมัดระวังมิจฉาชีพที่อาศัยโอกาสจากเทศกาลแห่งความรัก มาหลอกลวงเอาทรัพย์สิน โดยอาชญากรรมออนไลน์ที่คนร้ายชาวต่างชาติมักใช้ความรักในการหลอกลวงเหยื่อหลักๆ มี 3 ประเภท ได้แก่ Romance Scam หลอกรักให้เปย์ แล้วเททิ้ง / Hybrid Scam หลอกรักชวนลงทุน / Sextortion หลอกให้ถ่ายคลิปช่วยตัวเองแล้วเอามาแบล็คเมล์ (Blackmail) ขอความร่วมมือประชาชน อย่าหลงเชื่อ โอนเงิน ถ่ายคลิปลับ มอบสิ่งของ กับบุคคลในโลกออนไลน์ โดยที่ไม่เคยรู้จัก หรือพบตัวจริงของบุคคลดังกล่าว หรือมีพฤติกรรมดังที่กล่าวไว้ข้างต้น เพราะอาจตกเป็นเหยื่อจากการใช้ความรักมาหลอกลวงได้และหากประชาชนพบว่า บัญชีสื่อสังคมออนไลน์ใด มีพฤติกรรมในรูปแบบดังกล่าว สามารถแจ้งเบาะแสไปยังสายด่วน 191 หรือสายด่วนสำนักงานตำรวจแห่งชาติ 1599 ได้ตลอด 24 ชั่วโมง